আগেই বলেছি শফী হুজুরের এই ‘বন্ধুতত্ত্ব’ নিয়ে নানাজন নানা কথা বলছে। কেউ বলছেন সরকারের সাথে গোপন সমঝোতার কারণেই শফি হুজুরের গণেশ উল্টে গেছে। তাই তিনি রাজনীতির মাঠে ইউটার্ন নিয়ে যেন সবাইকে চমকে দিয়েছেন। তাঁর এ ‘বন্ধুতত্ত্বে’ আওয়ামী শিবির কিছুটা খুশি হলেও বিএনপি-জামায়াত শিবিরে এ নিয়ে চরম হতাশাই লক্ষ্য করা যাচ্ছে। সে কারণেই হয়তো বিএনপি জামায়াত শিবিরেই এই বন্ধু তত্ত্ব বেশি সমালোচনা হচ্ছে।